Vážení rodičia,

tento alebo budúci školský rok absolvujú žiaci 8. ročníka (terciáni) a žiaci 9. ročníka (kvartáni) celoštátne *Testovanie 9.* **Mnohí žiaci nemajú s podobnými testami dosť skúseností.** Spoločnosť *EXAM testing* preto každý rok ponúka žiakom jedinečnú možnosť vyskúšať si testy podobné tým, ktoré ich čakajú.

Ak sa vaše dieťa zároveň pripravuje na prijímacie skúšky, určite vám záleží na tom, aby sa dostalo na dobrú strednú školu, ktorá mu **zabezpečí lepšiu budúcnosť.** Stredné školy zohľadňujú v prijímacom konaní aj výsledky *Testovania 9*. Ak hľadáte spôsob, ako svojmu dieťaťu pomôcť **priblížiť sa k vytúženým výsledkom,** práve testovanie KOMPARO je vynikajúcou voľbou.

**Najbližšie cvičné testovanie KOMPARO pre ôsmakov (terciánov) aj deviatakov (kvartánov) sa uskutoční už 9. novembra.** Každý účastník dostane **podrobnú informáciu o svojich výsledkoch.** Dozvie sa, ako je na tom v porovnaní s rovesníkmi z celého Slovenska, ktoré typy úloh mu robia problémy a ktoré učivo si ešte musí zopakovať. Táto analýza sa stane akýmsi kompasom, ktorý pomôže účastníkom nájsť smer, ktorým by sa mali vydať na ďalšej ceste za úspechom.

Organizátorom testovania KOMPARO je spoločnosť *EXAM testing*, ktorá sa profesionálne venuje testovaniu žiakov už 30. rok a má na túto činnosť potrebné povolenia.

Hoci je účasť na testovaní KOMPARO dobrovoľná, každoročne sa doň zapájajú tisíce žiakov.Aj pre školy je KOMPARO **veľmi užitočnou spätnou väzbou.** Mnohé školy sa preto obracajú na rodičov s prosbou, aby toto testovanie svojim deťom uhradili.

Veríme, že ak sa škola, ktorú vaše dieťa navštevuje, rozhodne zúčastniť na testovaní KOMPARO, bude to zmysluplná investícia, ktorá pomôže napredovať tým, ktorých máte najradšej.